Petrus, Dei gracia Senonensis archiepiscopus, omnibus Christi fidelibus, tam futuris quam presentibus, in Domino salutem. Notum facimus quam Stephanus de Savins, miles, et Ysavia, uxor ejus, recognoverunt dedisse in elemosinam monachis Pruliacensibus quodquod habebant in decimatione de Egligniaco ex parte dicte uxoris et ei dederunt monachi de charitate septies viginti libras. Laudaverunt Agnez, uxor Gilonis, militis de Balouir, de cujus feodo, et Odo et Milo et Colinus fratres prenotate Ysavie. Preterea Hugo de Pratis et Giraudus, frater ejus, recognoverunt se dedisse in elemosinam predictis monachis quidquid habebant in decimatione de Montigniaco, excepta decimatione novalium de foresta et vinearum que ad jus plantate sunt. Laudaverunt Symon, nepos eorum, et Fania, mater ejus, de cujus feodo. Actum apud Gres anno incarnationis dominice millesimo ducentesimo secundo, idibus januarii.